Publication: Magyar Közlöny
Issue: MK-1998-2 (Year: 1998, Number: 2)
Era: 1990-2004
Section: az 5/1998. (I. 16.) IKIM rendelethez
Paragraph Index: 463

4. Csak egy próbadarabot alkalmazva, az egyik komponens eltávolítása után az oldhatatlan maradékot — amely a másik két szál — megmérjük, és a tömegveszteségből kiszámítjuk az oldható komponens százalékos mennyiségét. A maradék két szál egyikét ezután kioldjuk, az oldhatatlan komponenst megmérjük, és a második oldható komponens százalékos mennyiségét a tömegveszteségből kiszámítjuk. Ha lehetőség van választásra, akkor ajánlatos az első három változat egyikét alkalmazni. A kémiai analízis alkalmazása esetén, a szakértő felelős azért, hogy a kiválasztott módszerekhez alkalmazott oldószerek csak a megfelelő szálat (szálakat) oldják, a többi szálat érintetlenül hagyják. Példaképpen az 1. táblázat tartalmaz néhány három komponensű szálkeveréket, és megadja azokat — a kétkomponensű keverékek nyersanyag-összetételének meghatározásához használatos — módszereket is, amelyek elvileg ezeknek a háromkomponensű keverékeknek a vizsgálatához alkalmazhatók. A hibalehetőségek minimumra csökkentése érdekében ajánlatos, amennyiben van rá mód, hogy a négy, fent említett változat közül legalább kettőt alkalmazzunk a kémiai vizsgálathoz. A feldolgozás alatt álló szálkeverékek és — kisebb mértékben — a kész textiltermékek tartalmazhatnak természetes eredetű, vagy a feldolgozás megkönnyítésére hozzáadott idegenanyagokat, így zsírokat, viaszokat vagy segédanyagokat, valamint vízben oldható anyagokat. Az idegenanyagokat az analízis előtt el kell távolítani. Ezért az I.6 szakasz megad egy előkezelési módszert az olajok, zsírok, viaszok és vízoldható anyagok eltávolítására. Ezenkívül a textíliák tartalmazhatnak gyantákat vagy más olyan anyagokat is, amelyeket azért alkalmaznak, hogy különleges tulajdonságokat kölcsönözzenek a textíliáknak. Az ilyen anyagok, amelyek közé kivételes esetben színezékek is tartozhatnak, zavarhatják a reagens oldható komponensekre gyakorolt hatását, és/vagy a reagensek részlegesen vagy teljesen eltávolíthatják ezeket. Az ilyen kísérő anyagok tehát hibákat okozhatnak, ezért a minta elemzése előtt el kell távolítani ezeket. Ha az ilyen kísérő anyagok eltávolítása nem lehetséges, akkor az 1. táblázatban — a nyersanyag-összetétel mennyiségi meghatározására — megadott kémiai módszerek nem alkalmazhatók. 1998/2. szám A színezett szálakban lévő színezék a szál szerves részének tekinthető, és nem kell eltávolítani. A vizsgálatok a száraz tömeget veszik alapul, ezért adott egy eljárás a száraz tömeg meghatározására. Az eredmény úgy adódik, hogy minden egyes szálféleség száraz tömegét megnöveljük az egyezményes járulékanyag-hányadokkal, melyek a 2. számú mellékletben találhatók. A vizsgálat előtt a keverékben lévő minden szálféleséget azonosítani kell. Néhány kémiai módszer esetében az oldható komponens(ek) oldására alkalmazott oldószerben a keverék oldhatatlan komponense vagy komponensei is részlegesen oldódhatnak. A reagenseket lehetőleg úgy kell megválasztani, hogy ne legyen, vagy csak csekély hatásuk legyen az oldhatatlan szálakra. Ha tudjuk, hogy az analízis során tömegveszteség lép fel, akkor az eredményt korrigálni kell. E célból az egyes módszereknél adottak a korrekciós tényezők. Ezeket a korrekciós tényezőket több laboratóriumban olyan módon határozták meg, hogy az előkezeléssel tisztított szálakat az adott módszernél előírt reagenssel kezelték. Ezek a korrekciós tényezők csak a nem károsodott szálak esetében alkalmazhatók. Ezektől eltérő korrekciós tényezők is szükségessé válhatnak, ha a szálak a feldolgozás előtt vagy a feldolgozás során károsodtak. Ha a negyedik változatot kell alkalmaznunk, amelynél a textilszálat két különböző oldószer egymás utáni hatásának tesszük ki, akkor korrekciós tényezőkkel kell a lehetséges tömegveszteségeket figyelembe venni, amelyeket a szál a két kezelésnél elszenved. A kézi szétválasztás és a kémiai szétválasztás esetében egyaránt legalább két nyersanyag-összetétel meghatározást kell végezni. I. ÁLTALÁNOS INFORMÁCIÓK A HÁROM KOMPO- NENST TARTALMAZÓ SZÁLKEVERÉKEK NYERS- ANYAG-ÖSSZETÉTELÉNEK MENNYISÉGI MEGHA- TÁROZÁSI MÓDSZEREIR ŐL Közös információk a három komponenst tartalmazó szálkeverékek nyersanyag-összetételének mennyiségi meghatározására megadott módszerekhez. I.1. Tárgy és alkalmazási terület A két komponenst tartalmazó szálkeverékek minden egyes nyersanyag-összetétel meghatározási módszerének alkalmazási területe felsorolja a szálféleségeket, melyekhez a módszer alkalmazható (lásd 6. számú melléklet). I.2. Alapelv A keverék komponenseinek azonosítása után az idegenanyagokat megfelelő előkezeléssel eltávolítjuk, ezután a bevezetésben leírt szelektív kioldási eljárás négy változatából egyet vagy többet alkalmazunk. Ha nem jelent műszaki nehézséget, akkor lehetőleg a nagyobb mennyiségben lévő szálkomponenst kell kioldani, így a kisebb mennyiségű szálkomponens lesz a végső maradék. I.3. Eszközök és reagensek I.3.1. Eszközök I.3.1.1. Üvegszűrő-tégelyek és mérőedények, amelyek elég nagyok a tégelyek befogadására, vagy bármilyen más eszközök, amelyek azonos eredményeket adnak. I.3.1.2. Szívópalack I.3.1.3. Exszikkátor, amely önindikáló szilikagélt tartalmaz. I.3.1.4. Ventilációs szárítószekrény, a próbadarabok 105± 3 ˚C-on való szárításához. I.3.1.5. Analitikai mérleg, 0,0002 g-os pontosságú. I.3.1.6. Soxhlet extraháló készülék, vagy olyan készülék, mely azonos eredményeket ad. I.3.2. Reagensek I.3.2.1. Petroléter, átdesztillált, forráspont 40—60 ˚C között. I.3.2.2. A többi reagenst a módszer leírás megfelelő részei ismertetik. Minden felhasznált reagensnek vegytisztának kell lennie. I.3.2.3. Desztillált- vagy ionmentesített víz. I.4. Kondicionáló és vizsgálati légtér Mivel a száraz tömegeket határozzuk meg, nem kell a próbadarabot kondicionálni. A vizsgálatot nem szükséges klimatizált légtérben végezni. I.5. Vizsgálati minta Vegyük ki a vizsgálati mintát úgy, hogy az reprezentálja a laboratóriumi mintát, és az összes próbadarabhoz — melyek mindegyike legalább 1 g — elegendő legyen. I.6. A vizsgálati minta előkezelése Ha a keverékben olyan anyag található, amelyet a százalékszámításhoz nem kell figyelembe venni [lásd 10. §

Source: https://magyarkozlony.hu/hivatalos-lapok/3095830e5a2717b6fef4d87fd6b8f37ac033eb29/dokumentumok/cbdef739fc236a1e74e45c3e21c623f1622875f4/letoltes